open-index/open-wikipedia-markdown huggingface dataset:
...e poi lo chiamarono il Magnifico

***...e poi lo chiamarono il Magnifico*** (títol orichinal en italiano, en aragonés ***Y dimpués lo clamoron o Magnifico***, estrenada en Aragón con o suyo títol traduciu enta lo castellano como ***Y después lo llamaron el Magnífico***) ye una cinta de cine de western comico de l'anyo 1972 coproducida por o cine italiano y lo cine francés dirichida por Enzo Barboni seguntes un guión orichinal d'él mesmo, con una banda sonora orichinal de Guido De Angelis y Maurizio De Angelis, una dirección de fotografía d'Aldo Giordani y una producción cinematografica d'Alberto Grimaldi ta las productoras *[[Produzioni Europee Associati]]* y *[[Les Productions Artistes Associés]]*. Forman l'elenco d'actors d'a cinta Terence Hill, Gregory Walcott, Harry Carey Jr., Dominic Barto, Yanti Somer, Riccardo Pizzuti, Enzo Fiermonte, Danika La Loggia, Jean Louis, Alessandro Sperli, Salvatore Borghese, Antonio Montelesan, Luigi Casellato, Steffen Zacharias y Pupo De Luca, entre d'atros.

*Sir Thomas Fitzpatrick Phillip Moore* ye un noble britanico que plega en o Far West ta cumplir os deseyos de su pai, que tenió que albandonar o Reino Uniu d'antes mas. Cuan plega troba que su pai ha muertopero troba a los amigos de su pai, companyers d'el en o negocio d'o robo de dilichencias. y viven toz en una cabana en as montanyas. *Thomas*  s'enamora d'una mesaca d'o lugar y ista li correspon, pero lo pai d'a chicota no creye que sía adecuau ta estar o suyo choven, en no saber disparar ni estar capable d'emplegar os punyos en una buena baralla y decide casar a su filla con *Morton*, lo suyo administrador que ye completament tot o contrario que *Thomas*, Os amigos d'o pai de *Thomas* deciden aduyar-lo en estangando-lo en l'uso d'as armas.

A cinta s'ambienta en bel momento indeterminau de finals d'o sieglo XIX en bel puesto tamién indeterminau en o Far West, y las suyas escenas se filmoron en o Parque nacional d'os Lagos de Plitvice en Yugoslavia (hue Croacia).

## Elenco

## Se veiga tamién
* Cine en 1972.
* Cintas de 1972.

## Referencias
Joe Kidd

***Joe Kidd*** ye una cinta de cine de western de cine estausunidense de l'anyo 1972 dirichida por John Sturges seguntes un guión orichinal d'Elmore Leonard, con una banda sonora orichinal de Lalo Schifrin, una dirección de fotografía de Bruce Surtees, una producción cinematografica de Sidney Beckerman y Robert Daley ta la productora cinematografica *[[Malpaso Company]]* y un elenco d'ators d'o cual en fan parte, entre d'atros, Clint Eastwood, Robert Duvall, John Saxon, Don Stroud, Stella Garcia, James Wainwright, Paul Koslo, Gregory Walcott, Dick Van Patten, Lynne Marta, John Carter, Pepe Hern, Joaquín Martínez, Ron Soble, Pepe Callahan y Clint Ritchie.

En os anyos 1900 en a localidat de Sinola en Nuevo Mexico *Joe Kidd*, un antigo cazador de recompensas, se troba engarcholau por haber feito caza ilegal en a reserva india. Cuan lo portan dabant d'o chuez, qui lo condena a 10 días de treballo comunitario, dentran en a sala de chudicios un grupo de mexicanos con a intención de secuestrar a lo chuez ta vengar-se. Os caciques locals son robando las tierras a los mexicanos en decindo que los rechistros de propiedad antigos d'han cremau y que en no tener títols de propiedat as tierras no son suyas y lo chuez ye atorgando cobertura legal a ixe expolio. *Joe* evita lo secuestro pero cuan un grupo de presuntos cazadors li demana que os guíe con a intención bien poco disimulada de cazar a lo dirichent mexicano, *Luis Chama*, se niega. Tanimientres en plegar en a suya casa descubre que li han asaltau o suyo rancho los hombres de *Chama* y finalment colabora en guiando a lo grupo dica que plegan en un lugarón y lo chefe d'o grupo ordena zarrar a toz os habitants d'o lugar (toz éls mexicanos) en l'edificio d'a ilesia con a intención de matar-los poquet a poquet dica que *Chama* no s'entregue.

A cinta s'ambienta en os anyos 1900 en Nuevo Mexico y las suyas escenas se filmoron en Tucson y atras localidaz en Arizona y en cuantas localidaz de California, amás d'en os *[[Universal Studios]]* en Universal City, tamién en California.

## Elenco

## Se veiga tamién
* Cine en 1972.
* Cintas de 1972.

## Referencias
Silvia Tortosa

**Silvia Eulalia Tortosa López** (mas conoixida con o suyo nombre artistico de **Silvia Tortosa**, naixida de Barcelona (Barcelonés, Catalunya) l'8 de marzo de 1947 y muerta en ixa mesma ciudat por un cáncer de mama o 23 de marzo de 2024, estió una destacada actriz, cantaire y presentadora de televisión catalana, activa en o mundo d'o cine espanyol, d'o teatro y d'a televisión dende meyaus d'os anyos 1960 dica la suya muerte.

Formada en a Escuela Massana de Barcelona y en l'Instituto d'o Teatro de Barcelona, ya heba debutau con nomás que 15 anyadas en os escenarios y con 19 anyadas ya fació la primera d'as suyas cintas como actriz, *[[El último sábado]]* (1967, Pedro Balañá), y poco dimpués amaneixió por primer vegada en televisión, a on tamién fació una destacada carrera.

D'entre a suya ampla filmografía, se puet destacar as suyas interpretacions en bellas cintas como *[[La tía de Carlos en mini-falda]]* (1967, Augusto Fenollar y Ignacio F. Iquino), *[[El padre Coplillas]]* (1968, Ramón Comas), *[[Pánico en el Transiberiano]]* (1972, Eugenio Martín), *[[La chica del Molino Rojo]]* (1973, Eugenio Martín), *[[Madrid, Costa Fleming]]* (1976, José María Forqué), *[[Hasta que el matrimonio nos separe]]* (1977, Pedro Lazaga), *[[Asignatura pendiente]]* (1977, José Luis Garci), *[[Vota a Gundisalvo]]* (1978, Pedro Lazaga), *[[Semilla de muerte]]* (1980, Jaime Bayarri), *[[La hoz y el Martínez]]* (1985, Álvaro Sáenz de Heredia), *[[La bahía esmeralda]]* (1990, Jesús Franco), *[[Los mares del sur]]* (1992, Manel Esteban), u *[[Presentimientos (cinta)|Presentimientos]]* (2013, Santiago Tabernero).

## Filmografía
### Actriz

## Referencias

## Se veiga tamién
* Cintas interpretadas por Silvia Tortosa.

## Vinclos externos
*  Silvia Tortosa en Internet Movie Database.
*  Silvia Tortosa en FilmAffinity.
Ilesia de Sant Pero de Lasieso

A **ilesia de Sant Pero de Lasieso** ye una ilesia aragonesa adedicada a Sant Pero, situada en o lugar de Lasieso que fa parte d'o termin municipal de Samianigo, en a comarca de l'Alto Galligo y provincia de Uesca. Ye una ilesia dedicada a Sant Pero construyida en estilo romanico que fa parte d'as ilesias de Sarrablo y que ye la ilesia parroquial d'o lugar.

Exteriorment l'edificio, construyiu en piedra picada chicota (menos en a suya torre y en a parte mas baixa d'a nau, que son de tamanyo normal), parixe estar formau por dos naus pero que en realidat nomás en tien que una sola nau con una cambra adosada baixo la suya torre y a on se i dentra dende la nau prencipal; a la ilesia se i dentra a traviés d'un arco de meyo punto.

## Historia
Arredol de 1070-1080 lo conte Sancho Remíriz (fillo borde de Remiro I y chirmanastro d'o suyo homonimo Sancho Remíriz) fundó en iste lugar una colechiata d'a Orden de Sant Agostín infeudada directament a la Santa Seu.

## Descripción
Ye un edificio formau por nomás que una sola nau que poseye una chicota cambra que s'emplega como base ta debantar-ne dencima la suya torre y que fa que lo conchunto exteriorment parixca poseyer dos absides.

## Protección legal
A ilesia de Sant Pero de Lasieso se troba protechida legalment por a suya declaración como Bien d'Intrés Cultural o 29 de setiembre de 1982.

## Galería d'imáchens

Imachen:Iglesia de San Pedro, Lasieso, Huesca, España, 2015-01-07, DD 01.JPG|Puerta principal d'o templo.
Imachen:Iglesia de San Pedro, Lasieso, Huesca, España, 2015-01-07, DD 03.JPG|Detalle d'a suya torre.
Imachen:WLM14ES - 28082005 132815 E 1322 - .jpg|Abside, absidiolo y torre.


## Vinclos externos

*  Ilesia de Sant Pero de Lasieso en a web de ''RománicoAragonés.com.

## Referencias
Ilesia de Sant Istevan de Botaya

A **ilesia de Sant Istevan de Botaya** ye una ilesia aragonesa adedicada a Sant Istevan, situada en o lugar de Botaya, a 958 metros d'altaria sobre lo livel d'a mar, en o termin municipal de Chaca, en a comarca de Chacetania en a provincia de Uesca. Dende o punto d'anvista eclesiastico, pende de l'arcipestrau de Chaca-Berdún en a diocesi de Chaca y a provincia eclesiastica de Pamplona y Tudela.

Ye una ilesia construyida en piedra picada en o sieglo XII en estilo romanico, encara que en o sieglo XVIII tenió una important transformación en a cual desaparixioron cuasi toz os suyos elementos romanicos, conservando-se nomás que l'antigo timpano encastau en a suya frontera actual, la suya pila baptismaly parte d'uno d'os suyos muros, lo muro norte.

## Descripción
A ilesia de Sant Istevan de Botaya poseye nomás que una sola nau de forma rectangular con vuelta de canyón con lunetas. Tiene capiellas laterals y presbiterio con cobertura por cupula.

A nau remata en un abside de forma semicircular.

### O timpano romanico
O timpano ye tresladau dende la suya ubicación orichinal fácil que en a frontera prencipal y conservau como elemento decorativo dimpués d'estar esviellau lo templo en o sieglo XVIII. Amuestra a Chesús de Nazaret como Cristo en machestat u Pantocrátor en mandorla acompanyau d'os doce apóstols, seis a cadaguno d'os suyos cantos. A suya simbolochía se centra en o numero 6, estando 6 los apóstols de cada canto, 6 os brazos d'o crismón, etc.

As suyas trazas amanan iste timpano a los treballos d'o clamau mayestro de Sant Chuan d'a Penya u mayestro d'Agüero.

### A pila baptismal
Se conserva la pila baptismal d'estilo romanico, tallada en un bloque de piedra.

## Arte mueble
La ilesia conserva bels retaulos en estilo barroco, entre los cuals destaca un adedicau a Sant Hadrián procedent d'a ermita homonima.

## Vinclos externos
*  ''Botaya. Parroquial de San Esteban'' en www.romanicoaragones.com.

## Referencias
The Prize (cinta de 1963)

:*Iste articlo ye sobre una cinta de cine estausunidense de 1963 de comedia romantica d'espionache; ta atros usos, se veiga *'The Prize** y **The Prize (cinta)***.

***The Prize*** (títol orichinal en [[Idioma anglés|anglés]], en [[Idioma aragonés|aragonés]] ***O premio***, estrenada en [[Aragón]] con o suyo títol traduciu enta lo [[Idioma castellano|castellano]] como ***El premio**') ye una cinta de cine d'intriga de comedia romantica d'espionache de l'anyo 1963 de cine estausunidense dirichida por Mark Robson seguntes un guión adaptau por Ernest Lehman (basau en a novela *[[The Prize]]*, publicada por Irving Wallace l'anyo 1962), con una banda sonora orichinal de Jerry Goldsmith, una dirección de fotografía de William H. Daniels, una producción cinematografica de Pandro S. Berman ta la productora cinematografica *[[Roxbury Productions Inc.]]* y un elenco d'actors d'o cual en fan parte Paul Newman, Elke Sommer, Edward G. Robinson, Diane Baker, Micheline Presle, Gérard Oury, Sergio Fantoni, Kevin McCarthy, Leo G. Carroll, Sacha Pitoëff, Jacqueline Beer, John Wengraf, Don Dubbins, Virginia Christine, Rudolph Anders, Martine Bartlett, Karl Swenson, John Qualen y Ned Wever, en os suyos papels principals.

*Andrew Craig* ye un escritor que ha ganau o Premio Nobel de Literatura pero ye desencantau en no tener prous ingresos por as vendas d'os suyos libros y s'adedica a la bebida y a las mullers. En plegar en Estocolmo ta la cerimonia d'entrega de premios coincide con os ganadors d'os atros Premios Nobel. Un d'éls ye *Max Stratman*, qui ha ganau o Premio Nobel de Fisica y ye acompanyau por a suya sobrina. Ista bien luego posa los suyos uellos en *Craig*, qui tamién s'intresa por ella pero amás por *Inger Lisa Andersson*, una polida funcionaria sueca a qui lo Miniesterio ha asignau ta estar o suyo contacto. Pero bien luego *Craig* prencipia a sospeitar que ha escaiciu bella cosa con *Stratman* porque parixe no estar a mesma persona, pero cuan *Craig* preba d'explicar ixo a las autoridaz y a la propia sobrina de *Stratman*, denguno no el creye.

A cinta s'ambienta en un momento futuro respective d'o momento actual d'a cinta, en a ciudat d'Estocolmo en Suecia, y las suyas escenas se filmoron en Estocolmo y Gotemburgo y en localidaz d'o condau d'Estocolmo en Suecia, amás d'en Sacramento y Los Angeles en California en Estaus Unius.

Ye una cinta con bels premios y nominacions recibius, en destacando un Premio Globo d'Oro a la Millor Estrela Emerchent Femenina en a suya 21<sup>ena</sup> edición, amás d'una nominación a lo Premio Globo d'Oro a la Millor Actriz Segundaria.

## Elenco

## Se veiga tamién
* Cine en 1962.
* Cintas de 1962.

## Referencias
Braddock: Missing in Action III

***Braddock: Missing in Action III*** (títol orichinal en anglés, en aragonés ***Braddock: Desapareixiu en acción III***, estrenada en Aragón con o títol en castellano de ***Braddock: Desaparecido en combate 3***, en aragonés ***Braddock: Desapareixiu en combat 3***) ye una cinta de cine d'acción de cine estausunidense de l'anyo 1988 dirichida por Aaron Norris seguntes un guión orichinal de James Bruner y Chuck Norris (encara que basau en os personaches creyaus por Arthur Silver, Larry Levinson y Steve Bing), con una dirección de fotografía de João Fernandes, una banda sonora orichinal de Jay Chattaway y una producción cinematografica de Menahem Golan y Yoram Globus ta las productoras *[[The Cannon Group]]* y *[[Golan-Globus Productions]]*. L'elenco d'actors d'a cinta ye formau por, entre d'atros, Chuck Norris, Aki Aleong, Roland Harrah III, Yehuda Efroni, Floyd Levine, Miki Kim, Ron Barker, Jack Rader y Keith David.

*Braddock: Missing in Action III*, encara que secuencialment ye rodada dimpués de *[[Missing in Action 2: The Beginning]]* (1985, Lance Hool), en realidat ye una secuela de *[[Missing in Action (cinta)|Missing in Action]]* (1984, Joseph Zito), cinta d'a cual *Missing in Action 2: The Beginning* ye una precuela. A cinta conta cómo lo *[[coronel]] James Braddock* recibe la visita de *mosen Polanski*, qui li explica que su muller *Lin Tan Cang* no morió mientres a clamada *[[operación Frequent Wind]]* os días 29 y 30 d'abril de 1975 cuan os Estaus Unius albandonaban Vietnam y evacuoron a bels mils de civils vietnamitas que se consideraba que se trobaban en risque de padeixer represalias por a suya colaboración con os estausunidenses mientres a guerra de Vietnam. *Mosén Polansli* li conta tamién que su muller heba teniu un fillo d'o coronel, *Van Tan Cang*, que en ixas envueltas ya tien 12 anyadas, y que en estar fillo d'un estausunidense padeixe mals tractos y se troba internau con su mai en un campo de presoneros. En primeras *Braddock* no para masiada cuenta a lo que li dicen, pero cuan dimpués lo visita *Littlejohn*, un achent d'a *[[Central Intelligence Agency]]* ta decir-le que no pare cuenta d'ixas informacions, comprén que lo que li heba dito lo mosen yera verdat y decide marchar enta Vietnam ta rescatar a su muller y su fillo.

A cinta s'ambienta en 1975 en Saigón (hue Ciudat Ho Chi Minh) mientres a guerra de Vietnam y en epoca actual d'a cinta (1988) en Estaus Unius, Bangkok en Tailandia y en Vietnam, y las suyas escenas se filmoron en bellas localizacions en Filipinas.

Encara que la cinta recibió bella nominación a bel premio cinematografico, no se tracta de garra premio d'os mas conoixius u destacaus.

## Elenco

## Se veiga tamién
* Cine en 1988.
* Cintas de 1988.

## Referencias
Viola montcaunica

***Viola montcaunica*** (Carlos Pau, 1895)) ye una especie de planta d'a familia Violaceae que ye endemica d'o Sistema iberico.
 
## Referencias
Saxifraga moncayensis

***Saxifraga moncayensis*** (D.A.Webb, 1964)) ye una especie de planta d'a orden d'os Saxifragales y familia Saxifragaceae que ye endemica d'o Sistema iberico.
 
## Referencias

## Vinclos externos
Pyrenaearia navasi

***Pyrenaearia navasi*** (Fagot, 1907)) ye una especie de gastropodo d'a orden d'os Stylommatophora y familia Hygromiidae que ye endemico d'a Sierra de Moncayo.

Estió descrito por Paul Fagot en l'anyo 1907 y existen dos ecotipos diferenciaus que no pareixe que tiengan fluxo génico entre éls. Un habita per alto d'os 1.800 metros d'altitut en zonas rocosas y l'atro habita a una altura d'uns 1.200 metros en rebollars y fayars, vivindo entre la follaraca u debaixo de troncos y piedras en ubagos humidos.

## Referencias

## Vinclos externos
The Bravados

***The Bravados*** (títol orichinal en anglés, en aragonés ***Os barfollas***, estrenada en Aragón con o títol en castellano d***'El vengador sin piedad***, en aragonés ***O vengador sin piedat***) ye una cinta de cine de western de cine estausunidense de l'anyo 1958 dirichida por Henry King seguntes un guión adaptau por Philip Yordan (basau en *The Bravados*, una novela de Frank O'Rourke), con una banda sonora orichinal d'Alfred Newman, Hugo Friedhofer y Lionel Newman, una dirección de fotografía de Leon Shamroy, una producción cinematografica de Herbert B. Swope Jr. ta la productora cinematografica *[[20th Century-Fox]]* y un elenco d'o cual en fan parte Gregory Peck, Joan Collins, Stephen Boyd, Albert Salmi, Henry Silva, Kathleen Gallant, Barry Coe, George Voskovec, Herbert Rudley, Lee Van Cleef, Andrew Duggan, Ken Scott, Gene Evans, Joe DeRita, Jason Wingreen y Ada Carrasco, entre d'atros actors.

*Jim Douglass* plega en una chicota ciudat a on son bien amán d'aforcar a cuatre criminals, ta veyer cómo los aforcan. Sindembargo, os cuatre logran fuyir d'a garchola y secuestran a una choven d'o lugar. *Jim* s'adhibe a lo grupo de perseguidors, y bien luego amuestra que ye lo verdadero líder d'o grupo. En o grupo marcha tamién *Josefa Velarde*, una antiga conoixida de *Jim*, con qui estioron de camín ta fer voda. Poquet a poquet se conoix lo motivo de que Jim persiga a los cuatre, y ye que su muller fue violada y asasinada y él ye convenciu de que ixos cuatre, que pasoron por o suyo rancho, son os culpables. Un a un los va cazando, dica que los dos que quedan trescruzan la muga de Mexico y lo grupo de perseguidors albandona, pero no albandona *Jim*. Pero antis de trescruzar a muga, un d'éls viola a la mesacha secuestrada y asasina a *John Butler*, un buscador d'oro y vecino de *Jim*; l'atro s'apodera d'a borsa con oro de *John* con todo lo suyo conteniu. Cuan Jim troba a lo cuatreno supervivient, li amuestra como a toz la foto d'a suya muller y li pregunta si la remera y, como los tres anteriors, li diz que no la heba visto mai.

A cinta s'ambienta en bels puestos indeterminaus d'o "Far West" d'Estaus Unius y en Mexico en bel momento indeterminau d'a segunda metat d'o sieglo XIX, y las suyas escenas se filmoron en Morelia y atras localidaz en Michoacán, en Guadalajara y atras localidaz en Jalisco y en o estau de Yucatán en Mexico.

Se tracta d'una cinta con bels premios y nominacions, encara que garra d'éls fa parte d'os premios mas conoixius u destacaus.

## Elenco

## Se veiga tamién
* Cine en 1958.
* Cintas de 1958.

## Referencias

## Vinclos externos
The Frisco Kid

***The Frisco Kid*** (títol orichinal en anglés, en aragonés ***O mesache de Frisco***, estrenada en Aragón con o títol en castellano d***'El rabino y el pistolero***, en aragonés ***O rabín y lo pistolero***) ye una cinta de cine estausunidense de cine de western comico de l'anyo 1979 dirichida por Robert Aldrich seguntes un guión orichinal de Michael Elias, Frank Shaw y Gene Wilder, con una dirección de fotografía de Robert B. Hauser, una banda sonora orichinal de Frank De Vol, una producción cinematografica de Mace Neufeld ta la productora cinematografica *[[Warner Bros.]]* y un elenco formau por os actors Gene Wilder, Harrison Ford, Ramon Bieri, Val Bisoglio, George Ralph DiCenzo, Leo Fuchs, Penny Peyser, William Smith, Jack Somack, Beege Barkette, Shay Duffin, Walter Janowitz, Frank De Vol, Joe Kapp y Clyde Kusatsu, en os suyos papels principals.

*Avram Belinsk* ye un rabín recient licenciau en una yeshivá en Polonia que marcha de camín enta San Francisco en California en os Estaus Unius a on ha d'estar o rabín d'os chudieus d'a ciudat. Leva con él un rollo d'a *[[Torah]]* ta la suya sinoga. Cuan plega en Philadelphia ye victima de tres tasapalluz, os chirmans *Matt* y *Darryl Diggs* y *Jones*, que l'enganyan ta mercar una carreta en teoría ta marchar de camín enta l'ueste y ta bien luego deixar-lo albandonau en bel meyo d'o camín. Tanimientres, decide continar a piet o viache, con cuantas peripecias, dica que troba a *Tommy Lillard*, un ladrón de bancos a qui li caye bien o rabino y li da angunia la suya inchenuidat. Acompanyau por *Tommy*, continan as peripecias d'o rabín mientres que contina lo suyo viache y cuan tornan a trobar a los tres tasapalluz que l'heban robau, o rabín se veye obligau a disparar, matando a un d'éls. Dimpués d'ixo, dubda de si será un buen rabín, y mesmo si puet estar-ne.

A cinta s'ambienta en Philadelphia y San Francisco en os anyos 1850 y las suyas escenas se filmoron en Tucson y atras localidaz en Arizona, en localidaz de Colorado y en Burbank en California.

Ye una cinta que ha recibiu bels premios y nominacions. Tanimientres, garra d'éls preteneixe a los premios cinematograficos mas conoixius u destacaus.

## Elenco

## Se veiga tamién
* Cine en 1979.
* Cintas de 1979.

## Referencias
Caterina di Russia

***Caterina di Russia*** (títol orichinal en italiano, en aragonés ***Caterina de Rusia***, estrenada en Aragón con o suyo títol traduciu enta lo castellano como ***Catalina de Rusia***) ye una cinta de cine biografico de drama historico de l'anyo 1963 coproducida por o cine italiano, lo cine francés y o cine yugoslavo y dirichida por Umberto Lenzi seguntes un guión adaptau por él mesmo y por Guido Maletesta (basau en una historia de Steven Luotto y Alfonso Brescia). A dirección de fotografía d'a cinta ye obra d'Augusto Tiezz, estando la banda sonora orichinal composada por Angelo Francesco Lavagnino. O productor cinematografico d'a cinta ye Fortunato Misiano, ta las productoras *[[Romano Film]]*, *[[Société Nouvelle de Cinématographie]]*, *[[Zagreb Film]]*. Fan parte de l'elenco d'a cinta, entre d'atros, os actors Hildegard Knef, Sergio Fantoni, Giacomo Rossi Stuart, Raoul Grassilli, Angela Cavo, Ennio Balbo, Enzo Fiermonte, Tina Lattanzi y Tullio Altamura.

A cinta se centra en a figura de Catarina II de Rusia, qui en ye la protagonista. Casada con Pero, l'hereu d'o trono ruso, pero lo suyo matrimonio estió una autetica ensalada: con caracters bien diferents, la parella cuasi que no teneba relación y la cinta amuestra a Per como un autentico barrenau contraposau a una Caterina bien equilibrada y centrada. Per recibe lo refirme de tropas de mercenarios d'orichen alemana y Caterina, por contra, lo recibe d'os rechimientos de cosacos. En morir a zarina Isabel, lo suyo sobrino Pero se convertió en o nuevo zar y poquet a poquet l'enfrontinaiento entre los dos conchuches d'enampló. En a cinta Catarina troba lo refirme d'Orlov, que lidera a lo rechimiento de cosacos cuan istos se sublevan contra Pero en proclamando zarina a Caterina. Orlov teneba las suyas propias razons personals.

A cinta s'ambienta en Sant Petersburgo y atros puestos de Rusia en 1762 y las suyas escenas se filmoron en Zagreb en Yugoslavia (hue Croacia).

## Elenco

## Se veiga tamién
* Cine en 1963.
* Cintas de 1963.

## Referencias
The Year of Living Dangerously (cinta)

:*Iste articlo ye sobre una cinta auatraliano-estausunidense de drama romantico de 1982; ta atros usos, se veiga *'The Year of Living Dangerously***.

***The Year of Living Dangerously*** (títol orichinal en [[Idioma anglés|anglés]], en [[Idioma aragonés|aragonés]] ***L'anyo que vivimos periglosament***, estrenada en [[Aragón]] con o suyo títol traduciu enta lo [[Idioma castellano|castellano]] como ***El año que vivimos peligorsamente**') ye una cinta de cine de drama romantico de l'anyo 1982 coproducida por o cine australiano y lo cine estausunidense dirichida por Peter Weir seguntes un guión adaptau por David Williamson, Peter Weir y Christopher Koch (basau en *[[The Year of Living Dangerously (novela)|The Year of Living Dangerously]]*, una novela publicada por Christopher Koch en 1978), con una banda sonora orichinal de Maurice Jarre, una dirección de fotografía de Russell Boyd, una producción cinematografica de James McElroy ta las productoras *[[Metro-Goldwyn-Mayer]]*, *[[Freddie Fields Productions]]* y *[[McElroy and McElroy]]* y un elenco composau por Mel Gibson, Sigourney Weaver, Bill Kerr, Michael Murphy, Linda Hunt, Noel Ferrier, Bembol Roco, Paul Sonkkila, Ali Nur, Mike Emperio, Domingo Landicho, Kuh Ledesma y Cecily Polson, entre d'atros actors.

*Guy Hamilton* ye un periodista australiano novel que plega en Indonesia en 1965 ta representar a una cadena de televisión d'o suyo país. O periodista a qu substitui ha marchau sin informar-li de garra contacto en o país y *Guy* se troba vendiu recibindo criticas d'os suyos superiors por no conseguir resultaus en o suyo treballo. Tanimientres, conoix a *Billy Kwan*, un australiano d'orichen chinés con nanismo a qui li caye bien y prencipia a proporcionar-le contactos. En primeras li organiza una entrevista con o dirichent d'o *[[Partai Komunis Indonesia]]*, o partiu comunista d'o país, con ampla presencia y enfrontinau con l'exercito indonesio controlau por musulmans d'ideolochía conservadora. *Guy* se troba asinas en bel meyo d'o conflicto cuan Sukarno cedió a las presions d'os militars y ubrió lo camín a una mortalera de militants comunistas (s'estima que asasinoron entre 500.000 y 2 millons de personas) encara que dica ixe momento los comunistas indonesios refirmaban o suyo gubierno.

A cinta s'ambienta en 1965 en Indonesia (mas que mas en Jakarta), en Manila en Filipinas y en Sydney en Australia, y las suyas escenas se filmoron en os *[[Artransa Park Film Studios]]* y los *[[Mort Bay Studios]]* en Sydney en Nueva Galas d'o Sud en Australia y en Manila en Filipinas.

Ye una cinta que ha recibiu cuantos premios y nominacions, en destacando un Premio Oscar a la Millor Actriz Segundaria y un Premio AACTA d'o Churau en a suya 56<sup>ena</sup> edición y un Premio AACTA a la Millor Actriz Segundaria en a suya 25<sup>ena</sup> edición, amás d'atras 10 nominacions.

## Elenco

## Se veiga tamién
* Cine en 1982.
* Cintas de 1982.

## Referencias
Beyond Rangoon

***Beyond Rangoon*** (títol orichinal en anglés, en aragonés ***Dillá de Rangún***, eguerada en Aragón con o suyo títol traduciu enta lo castellano como ***Más allá de Rangún***) ye una cinta de cine de drama coproducida por o cine britanico y lo cine estausunidense l'anyo 1995 dirichida por John Boorman seguntes un guión orichinal d'Alex Lasker y Bill Rubenstein, con una banda sonora orichinal de Hans Zimmer, una dirección de fotografía de John Seale, una producción cinematografica de John Boorman, Sean Ryerson, Eric Pleskow y Barry Spikings y un elenco d'o cual en fan parte, entre d'atros, os actors Patricia Arquette, Frances McDormand, U Aung Ko, Johnny Cheah, Adelle Lutz, Spalding Gray, Tiara Jacquelina, Kuswadinata, Victor Slezak y Jit Murad.

*Laura Bowman* ye una turista estausunidense que se troba de vacanzas en Birmania en agosto de 1988. Preba de desconnectar dimpués d'haber trobau a su mariu y a su fillo asasinaus en un robo en casa y su chirmana l'ha convenciu ta que viache. No podendo descansar por as suyas barucaderas, marcha d'a suya cambra d'hotel de nueit ta paseyar y se troba en bel meyo d'as manifestacions d'a clamada "revuelta 8888", a on puet veyer de primera man a Aung San Suu Kyi, qui la impresiona por a suya serenidat. Cuan lo suyo grupo turistico ha de marchar d'o país, *Laura* no puet marchar porque li han robau o suyo pasaporte y ha d'asperar que l'embaixada li expida un duplicau. Conoix a *U Aung Ko*, un antigo profesor universitario represaliau que agora treballa como guía turistico informal y que la introduz en a vida d'o país. Mientres o viache, troban que l'exercito birmano ha interveniu contra los manifestants y ha escomencipiau a represión. En estar *U Aung Ko* buscau por os militars, *Laura* fuye con él y con un grupo de militants politicos, en busca d'a seguridat en a muga con Tailandia en un perigloso viache.

*Beyond Rangoon* s'ambienta en Rangún y atras localidaz en Birmania en 1988 y las suya escenas se filmoron en Ipoh y Kuala Kangsar en o estau de Perak y en George Town en o estau de Penang, en Malaisia.

Ye una cinta con bels premios y nominacions, en destacando una nominación en o Festival Internacional de Cine de Canas.

## Elenco

## Se veiga tamién
* Cine en 1995.
* Cintas de 1995.

## Referencias
Candaliello

Un **candaliello** u **candalieto** ye lo nombre que recibe en arquitectura y Incheniería una traza concreta de candal que ocupa la parte central de l'arco permetendo que lo dito arco soporte las cargas d'o muro d'un edificio y en faga lo suyo descargue lateralment facilitando-se d'ista traza la ubertura de vuedos en os muros, ya sía en forma de puertas ya sía de finestras. Se tracta d'a pieza que zarra l'arco, que dica l'inte ha d'estar apuntalau ta evitar a suya cayida.

Tamién se fan servir candaliellos ta zarrar un atro elemento arquitectonico, una voveda

Por de motivos esteticos, de vegadas os candaliellos gosan estar decoraus a diferencia d'a resta de candals, que no gosan estar-ne.

## Notas


## Referencias

## Vinclos externos
Crucero (arquitectura)

:*Iste articlo ye sobre lo crucero como elemento d'un edificio; ta atros usos, se veiga *'Crucero**''.

Un **crucero''' ye como se denomina en l'Arquitectura (mas que mas en l'arquitectura relichiosa) a l'espacio a on se cruzan a nau principal de l'edificio con una atra nau transversal, que gosa estar la segundaria, a la que se clama "transepto", encara que de vegadas se fa servir imporpiament ta designat a todo lo conchunto d'o transepto, encara que en puridat o crucero ye nomás que la suya parte central, a on como s'ha diro se cruza con a nau principal.

L'espacio definiu por o crucero se gosa cubrir con una cupula asentada sobre un cimborio u un tambor sustentau por arcos torals. En o cimborio (u de vegadas en a lanterna intercalada entre lo cimborio y la cupula) gosa haber-ie uberturas con a función d'aduyar a la iluminación de l'interior de l'edificio.

## Se veiga tamién
* Abside.
* Absidiolo.
* Cimborio.
* Coro.
* Cupula.
* Deambulatorio.
* Nártex.
* Nau.
* Nau lateral.
* Porche.
* Torre.
* Transepto.

## Vinclos externos
Cumbres de San Bartolomé

**Cumbres de San Bartolomé** ye un municipio espanyol d'a comunidat autonoma d'Andalucía que se troba en a provincia de Uelba. A suya población ye de 377 habitants (2021) en una superficie de 144,58&nbsp;km² con una densidat de población de 3 hab/km².

## Referencias
Candal

Un **candal**, en Arquitectura y en Incheniería, ye como se clama a cadaguno d'os elementos constructivos que constituyen un arco. Encara que actualment se construyen con fornigón, fierro y atros materials, tradicionalment se construyiban en piedra u ladriello.

Os candals se colocan succesivament uno a lo canto de l'atro en permetendo que l'arco adopte la suya forma constructiva, estando la forma clasica la d'un arco de meyo punto. A pieza central de l'arco que permite que l'arco cumpla la suya función de descargue d'o peso d'o muro de l'edificio lateralment permetendo la ubertura d'espacions en él recibe lo nombre de candaliello.

A parte d'o candal que queda visible en l'interior de l'arco que forman os candals recibe lo nombre d'intradós, clamando-se extradós la parte superior d'o candal.

## Referencias

## Se veiga tamién
* Arco.
* Candaliello.
* Extradós.
* Intradós.

## Vinclos externos
Ermita de Puilampa

A **ermita de Puilampa** ye una ermita aragonesa que se troba situada en o termin municipal de Sadaba, en a comarca de Cinco Villas y provincia de Zaragoza. Se troba fuera d'ocasco urbano, a una distancia d'alto u baixo 3&nbsp;km.

Se tracta d'un edificio construyiu en o sieglo XII a lo canto d'o río Riguel, actualment de propiedat particular, y que ye lo solo resto d'un conchunto monastico vinclau con l'Hespital de Santa Cristina de Somport y d'o cuat n'estió un priorato.

## Toponimia
O suyo toponimo, *Puilampa*, provién d'o latín *Podium lampadii*, alusivo a la suya presencia en un pueyo y a que en ixe lugar se i trobaba una lampa que permitiba que los pelegrins que feban o pelegrinachw enta Santiago de Compostela y que procediban de Biota tenesen bel punto de referencia en o saso de Biota. Cal remerar que por astí trescruzaba una vía que dende Uesca marchaba enta Pamplona a traviés d'Exeya d'os Caballers, Biota y Sadaba.

## Historia
En 1132 por inciativa d'o rei Alifonso I d'Reino d'Aragón se repobló lo lugar de Puilampa, con chet procedent de l'amanada villa d'Uncastiello, poco dimpués d'a construcción d'o castiello de Sadaba. En 1151 lo conte Remón Berenguer IV cedió lo lugar a l'Hespital de Santa Cristina de Somport ta que se i instalase un atro "hespital" (no en o sentiu moderno so que medieval, como un puesto de reposo y aposo d'os viachers).

En l'interior d'a ilesia bi ha inscripcions que dicen "ERA MCCXXVIIII", ye decir, anyo 1181, que fácil que sía la calendata de consagración d'o templo.

## Descripción
### Planta
Ye un edificio dotau nomás que de una sola planta de forma rectangular dividida en dos trampos, con dos entradas en a nau, estando una d'istas dos puertas (la d'a suya versant sud) desprovista de raso de cualsiquier motivo decorativo u ornamental.

### Exterior
A suya frontera prencipal tiene seis arquivoltas en arco de meyo punto que reposan en s ornamentaus con motivos vechetals y animals.

O suyo timpano amuestra en o suyo centro un crismón sosteniu por tres chicotas palmeras y a cadaguno d'os suyos cants un árbol con fruitos dencima d'os cuals se troban o Sol y la Luna. En un d'os suyos baquetons se troba una inscripción que diz "BERNARDUS ME FECIT" O crismón d'o templo ye practicament identico a lo crismón que se troba en a ilesia de l'amanau despoblau d'o Bayo.

Exteriorment o suyo abside se troba dividiu en tres por grupos de columnas a on la columna central ye de mayor grosr que la laterals, y que rematan en s decoraus con motivos vechetals; en o centro de cadaguna d'istas tres partes bi ha una finestra con arcos de meyo punto que reposan sobre chicotas columnas.

### Interior
Os dos trampos que composan a nau principal se troban dividius por meyo d'un arco faixón de meyo punto que se recolza en columnas pareadas que poseyen s ornamentaus con motivos cheometricos. A la vegada, cadaguno d'os tampos se troba cubierto por vueltas d'ariesta.

Un arco trunfal desepara la nau de l'abside, una mica elevau d'o suelo d'a nau y con una vuelta en cuarto d'esfera

## Referencias

## Vinclos externos

*  ''Sádaba. Ermita de Puilampa'', en ''www.RomanicoAragones.com.
Cimborio

Un **cimborio** ye, en Arquitectura, una mena de torre que se debanta sobre lo crucero d'una ilesia (encara que a vegatas tamién se troba en edificios civils) con a función de ventilar y dar luminosidat a l'interior d'a construcción.

Gosan estar de planta cuadrada u octogonal (encara que tamién se troban con atras figuras cheometricas) y descargan o suyo peso en arcos torals u bien en pichinas. Ta cumplir a suya función d'iluminación y ventilación poseyen uberturas en as suyas versants, cosa que amás reduz o peso d'o concunto que han de soportar os arcos torals.

Inicialment a cobertura d'os cimborios yera plana u como muito una muca apunchada, pero poquet a poquet se desembolicó las suyas decoración y estructura, creixendo enta l'alto convertendo-se en autenticas torres con pinaclos, chapitels y flechas enta l'alto, dica estar muitas vegadas ixa torre impropia d'o cimborio l'elemento identificativo de l'edificio u a lo menos una d'as suyas senyas propias d'identidat.

## Galería d'imáchens

Imachen:Almazán San Miguel 5768.JPG|Cimborio d'a ilesia de Sant Miguel d'Almazán (Soria).
Imachen:Catedral de Teruel - P6273776.jpg|Cimborio en a Seu de Santa María de Teruel.
Imachen:Zamora catedral 01 cupula romanica lou.JPG|Cimborio en a Seu d'o Salvador de Zamora.
Imachen:Detalle del cimborrio gótico del siglo XV, de la catedral de Valencia, España, Spain.JPG|Cimborio en a Seu de Nuestra Sinyora de l'Asumpción de Valencia.
Imachen:Basilique Notre Dame Garde - Marseille VI (FR13) - 2023-07-22 - 22.jpg|Cimborio d'a Seu de Santa María la Mayor de Marsiella (Francia).
Imachen:DSCF0435, UK, Ely, Cathedral, Octagon Tower from West Tower.jpg|Cimborio d'a Seu d'a Santisma Trinidat d'Ely (Reino Uniu).
Imachen:Cathedral (Mainz) 2.jpg|Seu de Sant Martín de Maganza (Alemanya), con o suyo destacau cimborio.
Imachen:-Փարպիի Թարգմանչաց եկեղեցին 2.jpg|Cimborio d'a Ilesia de Sant Gregorio de Parpi (Armenia).


## Referencias

## Se veiga tamién
* Arco toral.
* Crucero.
* Cupula.
* Pichina.
* Pinaclo.

## Vinclos externos
When Time Ran Out...

***When Time Ran Out...*** (títol orichinal en anglés, en aragonés ***Cuan remató lo tiempo...***, estrenada en Aragón con o títol en castellano d***'El día del fin del mundo***, en aragonés ***O día d'a fin d'o mundo***) ye una cinta de cine de desastres de cine estausunidense de l'anyo 1980 dirichida por James Goldstone seguntes un guión adaptau por Carl Foreman y Stirling Silliphant (basau en *The Day the World Ended*, una novela de Gordon Thomas), con una banda sonora orichinal de Lalo Schifrin, una dirección de fotografía de Fred J. Koenekamp, una producción cinematografica d'Irwin Allen ta la productora cinematografica *[[International Cinema]]* y un elenco que se composa de Paul Newman, Jacqueline Bisset, William Holden, Edward Albert, Red Buttons, Barbara Carrera, Valentina Cortese, Veronica Hamel, Alex Karras, Burgess Meredith, Ernest Borgnine, James Franciscus, John Considine, Sheila Allen, Pat Morita, Lonny Chapman y Sandy Kenyon, entre d'atros actors.

En una chicota isla en l'oceano Pacifico *Shelby Gilmore* ha construyiu un hotel y li proposa de fer voda a *Kay Kirby*,pero ista ye enamorada de *Hank Anderson*, un experto constructor de pozos de petrolio. Cuan son construyindo un pozo en a isla, troban petrolio pero bella cosa fa sospeitar a *Hank* que bi ha bel periglo. Tanimientres *Bob Spangler,*, o socio de *Shelby*, creye que no existe garra menaza. Ni cuan o volcán d'a isla dentra en erupción creye que bi ha periglo, encara que en o primer momento ya han muerto bellas personas que se trobaban relativament amán d'a caldera volcanica. En veyendo que la lava d'o volcán marcha directa enta l'hotel, lentament pero inexorable, *Hank* organiza la marcha d'os huespedes de l'hotel, pero como *Bob* insiste en que no bi ha periglo, bien poquez d'éls deciden marchar d'un hotel que creyen que ye seguro.

A cinta s'ambienta en a suya epoca actual (1980) en bel puesto d'Oceanía, y las suyas escenas se filmoron en Hawaii y en Ventura en California, amás d'en os *[[Warner Brothers Burbank Studios]]* en Burbank, tamién en California.

Ye una cinta que ha recibiu bels premios y nominacions, en destacando una nominación a los Premios Oscar (Millor Disenyo de Vestuario) en a suya 53<sup>ena</sup> edición.

## Elenco

## Se veiga tamién
* Cine en 1980.
* Cintas de 1980.

## Referencias
The Collector (cinta de 1965)

:*Iste articlo ye sobre una cinta de terror anglo-estausunidense de l'anyo 1965; ta atros usos, se veiga *'The Collector** y **The Collector (cinta)***.

***The Collector*** (títol orichinal en [[Idioma anglés|anglés]], en [[Idioma aragonés|aragonés]] ***O coleccionista***, estrenada en [[Aragón]] con o suyo títol traduciu enta lo [[Idioma castellano|castellano]] como ***El coleccionista**') ye una cinta de cine de terror coproducida por o cine britanico y lo cine estausunidense l'anyo 1965, dirichida por William Wyler seguntes un guión adaptau por Stanley Mann y John Kohn (basau en a novela *[[The Collector (novela)|The Collector]]*, publicada por John Fowles l'anyo 1963), con una banda sonora orichinal de Maurice Jarre, una dirección de fotografía de Robert Krasker y Robert Surtees, una producción cinematografica de Jud Kinberg y John Kohn ta las productoras *[[Collector Company]]* y *[[Columbia Pictures]]* y un elenco formau por Terence Stamp, Samantha Eggar, Mona Washbourne, Maurice Dallimore, Allyson Ames y Edina Ronay.

*Freddie Clegg* ye un choven introvertiu que dimpués de ganar una important cantidat de diners en as quinielas ha mercau una casa antiga d'o sieglo XVII en estilo Tudor y agora s'adedica a lo coleccionismo de paixarelas, lepidopteros d'os cuals poseye una important colección. Tamién vive obsesionau con *Miranda Grey*, una mesacha de clase social mas alta que la suya que ye estudiando en Londres y a qui fa ya anyos que sigue, dende antes de que la mesacha se tresladase enta Londres a estudiar. Finalment se decide a secuestrar-la, asinas que con cloroformo l'aduerme, la leva enta la suya casa y la zarra en un soterrayo qu se troba a lo canto d'a casa. Cuan la mesacha disperta creye que la ha secuestrau ta demanar un rescate por ella pero *Freddie* li diz que no la ha secuestrau por ixo. Alavez ella pregunta si la ha secuestrau ta violar-la y torna a decir que no. Finalment li diz que la ha secuestrau nomás ta tener a oportunidat de que ella lo conoixca y se'n enamore. Tamién li promete que en cuatre semanas la dixará marchar. Entre toz dos prencipia una complexa situación mientres ixas semanas.

A cinta s'ambienta en a suya epoca actual (1965) en Londres y Sussex en o Reino Uniu y la suyas escenas se filmoron en Kent y Londres en o Reino Uniu amás d'en os *[[Columbia/Sunset Gower Studios]]* en Los Angeles en California en os Estaus Unius.

Ye una cinta que ha recibiu cuantos premios y nominacions, entre los cuals cal destacar tres nominacions a los Premios Oscar en a suya 38<sup>ena</sup> edición (Millor Director, Millor Actriz y Millor Guión Adaptau) y un Premio Globo d'Oro a la Millor Actriz Dramatica en a suya 23<sup>ena</sup> edición, amás d'atras tres nominacions (Millor Cinta Dramatica, Millor Director y Millor Guión).

## Elenco

## Se veiga tamién
* Cine en 1965.
* Cintas de 1965.

## Referencias
Ron Harper

**Ron Harper** puet estar:

* **[[Ron Harper (actor)]]**, un actor estausunidense (1933-2024).
* **[[Ron Harper (basketbolista)]]**, un basketbolista estausunidense (1964- ).
* **[[Ron Harper (politico)]]**, un politico canadiense (1948- ).
* **[[Ron Harper Jr.]]**, un basketbolista estausunidense (2000- ).
Ron Harper (actor)

:*Iste articlo ye sobre un actor estausunidense; ta atros usos, se veiga *'Ron Harper**''.

**Ronald Robert Harper**, conoixiu con o suyo [[nombre artistico]] de **Ron Harper*', naixiu de [[Turtle Creek (Pennsilvania)|Turtle Creek]] ([[Pennsilvania]], [[Estaus Unius]]) o [[12 de chinero]] de [[1933]] y muerto en [[Los Angeles]] ([[California]], [[Estaus Unius]]) o [[21 de marzo]] de [[2024]], estió un [[actor]] [[Estaus Unius|estausunidense]], activo en o [[cine estausunidense]] dende meyaus d'os [[anyos 1950]] dica meyaus d'os [[anyos 2010]].

Ye un actor que desembolicó la mayor parte d'a suya carrera en o mundo d'a televisión como actor de cuantas [[Serie de televisión|series de televisión]], encara que tamién interpretó papels en quantas cintas, entre las cuals se pueden mencionar *The Soldier* ([[1982]], [[James Glickenhaus]]), *The Odd Couple II* ([[1998]], [[Howard Deutch]]), *Pearl Harbor* ([[2001]], [[Michael Bay]]), u *The Poughkeepsie Tapes'' (2007, John Erick Dowdle).

## Filmografía
### Actor

## Referencias

## Vinclos externos

*  Ron Harper en Internet Movie Database.
*  Ron Harper en Internet Broadway Database.
Becerril de Campos

**Becerril de Campos** ye un municipio espanyol d'a comunidat autonoma de Castiella y Leyón que se troba en a provincia de Palencia. A suya población ye de 755 habitants (2021) en una superficie de 78,96&nbsp;km² con una densidat de población de 10 hab/km².

## Administración
#### Alcaldes

## Referencias

## Vinclos externos
Seven Brides for Seven Brothers

:*Iste articlo ye sobre una cinta estausunidense de cine musical; ta atros usos, se veiga *'Seven Brides for Seven Brothers (desambigación)***.

***Seven Brides for Seven Brothers*** (títol orichinal en [[Idioma anglés|anglés]], en [[Idioma aragonés|aragonés]] ***Siet novias ta siet chirmanos***, estrenada en [[Aragón]] con o suyo títol traduciu enta lo [[Idioma castellano|castellano]] como ***Siete novias para siete hermanos**') ye una cinta de cine estausunidense de l'anyo 1954 de cine musical romantico dirichida por Stanley Donen seguntes un guión adaptau por Albert Hackett, Frances Goodrich y Dorothy Kingsley (basau en *The Sobbin' Women*, una historia publicada en 1938 en *[[Argosy (revista)|Argosy]]* por Stephen Vincent Benét), con una banda sonora orichinal de Gene de Paul, una dirección de fotografía de George Folsey, una producción cinematografica de Jack Cummings ta la productora cinematografica *[[Metro-Goldwyn-Mayer]]* y un elenco formau por os actors Howard Keel, Jane Powell, Jeff Richards, Julie Newmar, Matt Mattox, Ruta Lee, Marc Platt, Norma Doggett, Jacques d'Amboise, Virginia Gibson, Tommy Rall, Betty Carr, Russ Tamblyn, Nancy Kilgas, Ian Wolfe, Howard Petrie, Marjorie Wood y Russell Simpson, en os suyos papels principals.

*Adam Pontipee* ye un estraliador que plega en una chicota ciudat d'Oregón en buscando una muller ta casar-se. Troba a *Milly*, qui accepta y se fa la voda. Sindembargo, cuan o matrimonio plega en a suya casa en a montanya, *Milly* descubre que *Adam* tien atros seis chrmans y ella ha d¡ocupar-se d'éls tamién, y no li cuaca pas guaire. Cuan os seis chirmans veyen que *Adam* s'ha casau, deciden buscar novia éls tamién, y conoixen a seis mesachas d'o pueblo, d'as cuals s'enamoran, encara que cadaguna d'ellas ya tien o suyo novio. Cuan istas los refusan, os chirmanos plegan en una decisión: han de raptar a las mesachas antes de que plegue l'hibierno y queden bloquiaus en a montanya por a nieu.

*Seven Brides for Seven Brothers* s'ambienta en Oregón en 1850, y las suyas escenas se filmoron en localidaz d'Idaho y California (incluyiu Los Angeles), amás d'en os *[[Metro-Goldwyn-Mayer Studios]]* en Culver City tamién en California.

Ye una cinta que ha recibiu cuantos premios, en destacando un Premio Oscar a la Millor Banda Sonora Orichinal en a suya 27<sup>ena</sup> edición (amás de cuatre nominacions: Millor Cinta, Millor Guión Adaptau, Millor Fotografía en Color y Millor Montache), una nominación a los Premios BAFTA en a suya 8<sup>ena</sup> edición a la Millor Cinta, y un Globo d'Oro en a suya 12<sup>ena</sup> edición a la Millor Estrela Emerchent Masculina.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
Arquivolta

Una **arquivolta** (de l'italiano *archivolta*) ye, en Arquitectura, como se denomina a cadaguna d'as molduras u pilars que forman un conchunto d'arcos concentricos que decoran a frontera d'un edificio en enmarcando un vuedo, que gosa estar o vuedo a on se i troba la puerta de dentrada en o dito edificio. Asinas cadaguna d'as arquivoltas que forman o conchunto van reducindo la suya amplaria contra mas se penetra en a paret de l'edificio, amostrando asinas con ixo un efecto d'abocinamiento que permite ufrir una sensación de profundidat a tot o conchunto.

Ye un elemento decorativo amplament emplegau en l'arte romanico y en l'arte gotico, encara que no ye un elemento decorativo exclusivo d'istos dos estilos artisticos.

## Referencias

## Vinclos externos